དེའི་ཕྱིར།ཨ་མར་སློབ་གསོ་གཏོང་རྒྱུ་ནི་བྱིས་པར་སློབ་གསོ་གཏོང་རྒྱུ་ལས་ཀྱང་ཧ་ཅང་གལ་ཆེ་ཞིང་།ཨ་མའི་སློབ་གྲྭ་གཟུགས་རྒྱུ་ནི་བྱིས་པ་ཁང་གཟུགས་རྒྱུ་ལས་ཀྱང་གལ་ཆེའོ།།ཨ་མ་ཚང་མ་སེམས་རྒྱུད་བཟང་ཞིང་ལས་ལ་བརྩོན་པ།བློ་གྲོས་ལྡན་པ།བྱམས་བརྩེ་ལྡན་པའི་ཨ་མ་ཞིག་ཏུ་འགྱུར་དགོས་ན།མངལ་མ་སྦྲུམ་པའི་སྔོན་ལ་ཐོག་མར་སྦྲུམ་ལེགས་གསོ་ལེགས་ཀྱི་ཚན་རིག་གི་སློབ་གསོ་མྱངས་ནས་སྦྲུམ་ཆགས་པའི་དུས་ཀྱི་སེམས་ཁམས་སྙོམ་སྒྲིག་བྱེད་མཁས་ཤིང་མངལ་གནས་ཕྲུ་གུ་ལ་ཞི་འཇགས་དང་།དྲོད་འཇམ།བདེ་འཇགས་བཅས་ཡིན་པའི་མངལ་གནས་སློབ་གསོའི་ཁོར་ཡུག་ལེགས་པོ་ཞིག་ལྡན་ན།ཚེ་སྲོག་གསར་བ་ཞིག་བལྟམས་མ་ཐག་ཀུན་སྤྱོད་ལེགས་ཤིང་མཛངས་མའི་ཡོན་ཏན་དང་ལྡན་པའི་ཨ་མ་ཞིག་ལ་འཕྲད་ནས་མ་བུ་ཁ་འབྲལ་མི་ཕོད་པའི་འབྲེལ་བ་ལེགས་པོ་ཞིག་འཛུགས་ཐུབ།